PRITARTA

Kauno rajono savivaldybės administracijos direktoriaus

2020 m. kovo 25 d. įsakymu Nr. ĮS-693

PRITARTA

Kauno r. Kulautuvos lopšelio-darželio tarybos

2019 m. gruodžio 20 d.,prot. Nr. 6

**KAUNO RAJONO KULAUTUVOS**

**LOPŠELIO-DARŽELIO**

**STRATEGINIS PLANAS**

**2020–2024 m.**

Kulautuva

2020 m.

TURINYS

.

1. ĮVADAS..................................……………………………………….............................................2

II. DARŽELIO PRISTATYMAS........................................................................................................3

III. 2017–2019 M. STRATEGINIO PLANO ĮGYVENDINIMAS.....................................................4

IV. STIPRYBIŲ, SILPNYBIŲ, GALIMYBIŲ, GRĖSMIŲ ANALIZĖ.............................................6

V. 2020–2024 METŲ STRATEGINIO PLANO PRIORITETINĖS VEIKLOS, KRYPTYS,TIKSLAI IR UŽDAVINIAI................................................................................................................7

VI. STRATEGIJOS REALIZAVIMO PRIEMONIŲ PLANAS.........................................................8

VII. STRATEGINIO PLANO ĮGYVENDINIMAS IR ATSAKOMYBĖ.........................................12

**I. ĮVADAS**

Kauno r. Kulautuvos lopšelio-darželio (toliau – darželis) strateginis planas 2020–2024 m. parengtas vadovaujantis šiais teisės aktais:

1. Valstybės pažangos strategija ,,Lietuva 2030“;

2. Valstybine švietimo 2013–2022 metų strategija;

3. Kauno rajono savivaldybės 2013–2020 m. strateginiu plėtros planu;

4. Kauno rajono savivaldybės 2021–2027 m. strateginiu plėtros planu;

5. Geros mokyklos koncepcija, 2015 m.

Darželis savo veiklą grindžia Lietuvos Respublikos Konstitucija, Vaiko teisių konvencija, Lietuvos Respublikos Vyriausybės, Seimo nutarimais, Lietuvos Respublikos švietimo, mokslo ir sporto, socialinės apsaugos ir darbo, sveikatos apsaugos ministrų įsakymais, Kauno rajono savivaldybės tarybos sprendimais, Kauno rajono savivaldybės administracijos direktoriaus, Kultūros, švietimo ir sporto skyriaus vedėjo įsakymais.

Strateginis planas 2020–2024 m. grįstas 2019 m. veiklos kokybės įsivertinimo duomenimis, SSGG analize. Strateginis planas skirtas darželio kryptingai ir tikslingai veiklai organizuoti, siekiant kokybinių vadybos ir ugdymo pokyčių. Strateginis planas 2020–2024 m. parengtas vadovaujantis tęstinumo, bendrystės, efektyvumo, atsakomybės ir atskaitomybės visuomenei, socialinės atskirties mažinimo principais.

**II. DARŽELIO PRISTATYMAS**

Darželis teikia ikimokyklinį ugdymą Kauno rajono vaikams. Veikia 4 grupės (1 – lopšelio, 3 – darželio), jas lanko 75 vaikai. 20vaikų turi kalbos ir komunikacijos sunkumų, jiems teikiama logopedo pagalba. Darželį lanko vaikai iš įvairių šeimų: 8vaikai auga daugiavaikėse šeimose, 2 vaikai turi tik vieną iš tėvų.

Vaikai ugdomi pagal darželio individualią ikimokyklinio ugdymo programą. Nuo 2018 m. į ugdymo procesą integruojama emocinio intelekto ugdymo programa ,,Kimochis“ (4–5 metų vaikams). Programų įgyvendinimui pasitelkiami socialiniai partneriai, tėvaisavanoriai.

Darželyje dirba 21 darbuotojas. Iš jų – 10 pedagogų (2 vadovai, 6 ikimokyklinio ugdymo mokytojai, logopedas, meninio ugdymo mokytojas). Visi pedagogai – kvalifikuoti, turintys ilgametę pedagoginio darbo patirtį.Ūkinę-administracinę veiklą organizuoja ūkvedys, raštvedybą – sekretorius-archyvaras, maitinimo sektoriaus darbą – dietistas, sandėlininkas, visuomenės sveikatos specialistas, 2 virtuvės darbuotojai. Dirba 4 mokytojų padėjėjai, 2 sargai, kiemsargis, pastatų priežiūros darbininkas, valytojas. Darželyje aiškiai apibrėžtos darbuotojų funkcijos, teisės ir pareigos.

Darželyje veikia savivaldos institucijos (darželio, Mokytojų tarybos, tėvų komitetai), Vaiko gerovės komisija, Sveikos gyvensenos ugdymo koordinacinė taryba.

Metodinė taryba užtikrina metodinį ir dalykinį mokytojų bendradarbiavimą, skleidžia pedagogines ir metodines naujoves, dalijasi gerąja pedagogine patirtimi, ją skatina.

Vaiko gerovės komisija koordinuoja pagalbos specialiųjų ugdymosi poreikių vaikams teikimą ir prevencinę veiklą darželyje.

Nuo 2012m. darželis priklauso Lietuvos sveikatą stiprinančių darželių tinklui. Kartu su respublikos sveikatą stiprinančiais darželiais dalyvauja įvairiuose renginiuose. Darželio direktoriaus 2019 m. vasario 5 d. įsakymu Nr. V-03 patvirtinta darželio Sveikatos stiprinimo programa 2019–2022 m.

Siekdamas pagerinti vaikų mitybą, formuoti sveikos gyvensenos įgūdžius, darželis nuo 2003 m. dalyvauja ES remiamose programose ,,Pienas vaikams“ ir „Vaisių vartojimo skatinimas mokyklose“, 2016 m. darželis dalyvavo socialinio partnerio VšĮ ,,Tikra mityba“ projekte ,,Sveikatai palankūs“.

Darželis yra atviras visuomenei, bendradarbiauja su įvairiomis institucijomis, aktyviai įsijungia į šių institucijų organizuojamus projektus, renginius, šventes, akcijas. Bendradarbiauja su Kulautuvos pagrindine mokykla, Kulautuvos laisvalaikio sale, biblioteka, savivaldybės lopšeliais-darželiais, Kauno miesto ir rajono švietimo centrais, Kauno rajono švietimo centro pedagogine psichologine tarnyba.

**II. 2017–2019 M. STRATEGINIO PLANO ĮGYVENDINIMAS**

Vadovaujantis 2017–2019 m. strateginiu planu kasmet buvo rengiami darželio veiklos planai. Visi strateginiai tikslai ir uždaviniai sėkmingai įgyvendinti:

1. Tikslingai organizuota ugdomoji veikla, įgyvendinant atnaujintą IU programą: organizuoti metodiniai susirinkimai apie ugdomosios veiklos planavimą; atnaujintos ugdomosios veiklos planavimo formos (ilgalaikio, trumpalaikio 2017 m. ir 2019 m.);integruojami pasirinkti grupių ugdymo modeliai.
2. Patobulinta vaiko daromos pažangos vertinimo sistema: išplėsta vaikų pasiekimų vertinimo ir skatinimo sistema (2019 m.), metodinėje taryboje analizuoti ir aptarti vaikų pasiekimai ir jų vertinimas, individualūs poreikiai, gebėjimai (2017–2019 m.). Patobulinta mokytojų kvalifikacija vaikų pasiekimų vertinimo klausimais, dalyvauta seminare ,,Ugdymo organizavimasir vaikų pasiekimų vertinimas“. Glaudžiai bendradarbiaujama su šeima, aptariant vaiko pažangą ir pasiekimus, informuojant tėvus apie vaiko ugdymosi sunkumus.
3. Išplėtoti darželio ryšiai su socialiniais partneriais: aptartos ir patvirtintos bendravimo su tėvais ir socialiniais partneriais formos, dalyvauta bendrose projektinėse veiklose su Kulautuvos pagrindine mokykla, seniūnija, laisvalaikio sale, biblioteka, UAB ,,Atliekų tvarkymo centras“.

Šeimos dalyvavo ugdomojoje veikloje ir bendruomenės šventėse – Rudenėlio ir šeimų šventėse, kalėdinėse dirbtuvėlėse.

1. Organizuotas tėvų švietimas jiems aktualiais klausimais – vaiko teisių, ugdymo,sveikatos ugdymo ir maitinimo (darželio interneto puslapyje, stenduose, grupių susirinkimuose, visuotiniame darželio susirinkime).
2. Patobulintos pedagogų ir techninio personalo kompetencijos atsižvelgiant į darželio prioritetus ir kvalifikacinius poreikius. Sudarytos sąlygos pedagogams naudotis IT planuojant ir vedant ugdomąją veiklą.
3. Atnaujinti darželio darbuotojų pareigybiniai aprašai. Aktyvesnis darželio savivaldos institucijų vaidmuo.
4. Pagerintos darželio edukacinės aplinkos ir infrastruktūra. Sukurtos naujos lauko edukacinės tyrinėjimo ir stebėjimo erdvės – daržas ir sodas.Išplėsta IT bazė – grupėse įdiegtas interneto ryšys, sukurtos uždaros *Facebook* grupės ir naudojamos informacinės komunikacinės technologijos: projektorius, šviesos stalas, kurie sudaro galimybes ugdymo turinį perteikti patraukliau. Įsigytas muzikinis centras (2 vnt.), spausdintuvai (2 vnt.), nešiojamieji kompiuteriai (2 vnt.).Darželio teritorija aptverta nauja tvora, atnaujinti pastato įėjimo laiptai, atnaujintas lauko grindinys, apželdintas ir sutvirtintas nesaugus šlaitas. Sutvarkytos virtuvės patalpos(2018 m.), įsigyta mėsos malimo mašina (2017 m.), šaldytuvai (2 vnt.), konvekcinė krosnis (2019 m.), atliktas virtuvės ventiliacijos remontas.
5. Ugdomos vaikų emocinės kompetencijos. Prevencinės programos prieš patyčias ir socialinis emocinis ugdymas integruojamas į darželio IU programą (patvirtintas ,,Patyčių prevencijos aprašas“, socialinės-emocinės sveikatos modelis dirbant su *Kimochi* programa (2018–2019 m.)

**III. STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖ**

|  |  |
| --- | --- |
| **Stiprybės** | **Silpnybės** |
| * Darželyje dirba kompetentingi mokytojai. * Teikiama profesionali logopedo pagalba. * Geras mikroklimatas, tarpusavio santykiai. * Kūrybiškai organizuojamas ugdymo procesas, dirbama pagal individualią ikimokyklinio ugdymo programą. * Saugi lauko teritorija. | * Trūksta mokytojų ir tėvų veiklos dermės skatinant vaiko pasiekimus ir juos vertinant. * Tik nedidelė mokytojų dalis savo gerąją veiklos patirtį viešina vietos bendruomenėje, rajone, respublikoje. * Gananesaugi ir reikalavimųneatitinkanti žaidimų įrengimų dangos būklė. * Veiklos kokybės įsivertinimo proceso organizavimas. |
| **Galimybės** | **Grėsmės** |
| * Mokytojų ir tėvų bendradarbiavimas vertinant vaikų pasiekimus. * Mokytojų kompetencijų gerinimas. Mokymasis, savišvieta. * Lauko pedagogikos praktikos taikymas. * Žaidimų aikštelių dangos, atitinkančios reikalavimus, įrengimas. | * Blogėjanti pastato būklė. * Neužtektinai patraukli pedagogų darbo apmokėjimo tvarka. * Didėjantis vaikų, turinčių elgesio sutrikimų, skaičius. |

**IV. 2020–2024 METŲ STRATEGINIO PLANO PRIORITETINĖS VEIKLOS KRYPTYS,TIKSLAI IR UŽDAVINIAI**

**MISIJA.** Sudaryti sąlygas visapusiškai atsiskleisti individualiai vaiko asmenybei, jo socializacijaibei integruotis į bendruomenę. Darželis, bendradarbiaudamas su šeima, kryptingai puoselėja vaiko galias, brandina asmenybę per saviraišką, kūrybą, sveiką gyvenseną, tautos kultūros vertybes, siekiant ugdymo tęstinumo darželyje ir pradinėje mokykloje.

**VIZIJA.** Darželis – atvira visuomenei, pokyčiams įstaiga, priimanti ir įsisavinanti naujastechnologijas, ieškanti efektyvių ugdymo(si) metodų, būdų.

**FILOSOFIJA.** Patikimiausias būdas gerai išauginti vaikus – tai padaryti juos laimingus.

(O. Vaildas)

**PRIORITETINĖS VEIKLOS KRYPTYS:**

1. Ugdymo(si) kokybė.

2. Sveikatos stiprinimas: fiziškai ir emociškai saugi aplinka.

**STRATEGINIAI TIKSLAI IR UŽDAVINIAI:**

**1. Teikti kokybišką, tenkinantį kiekvieno mokinio poreikius ir galias, ugdymą.**

**Uždaviniai:**

1.1. Tobulinti mokytojų profesines ir asmenines kompetencijas.

1.2. Diferencijuoti ir individualizuoti vaikų ugdymą, sudaryti lygias ugdymo(-si) galimybes pagal vaikų poreikius.

1.3. Ugdymo turinį praturtinti lauko pedagogikos idėjomis, sudarant palankias sąlygas vaikų žaidybinei, kūrybinei veiklai lauke.

**2. Užtikrinti saugias ir sveikas ugdymosi sąlygas.**

**Uždaviniai:**

2.1. Puoselėti, saugoti ir stiprinti vaikų sveikatą.

2.2. Turtinti ir plėsti darželio ugdymo(si) aplinkas.

**V. 2020–2024 METŲ STRATEGIJOS REALIZAVIMO PRIEMONIŲ PLANAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I PRIORITETAS. Ugdymo(si) kokybė.** | | | | | | | | |
| **Tikslas. Teikti kokybišką, tenkinantį kiekvieno mokinio poreikius ir galias, ugdymą.** | | | | | | | | |
| **1 uždavinys.** Tobulinti mokytojų profesinę ir asmeninę kompetenciją. | | | | | | | | |
| **Priemonės** | **Terminai** | **Atsakingi asmenys** | | | **Laukiami rezultatai**  **ir vertinimo rodikliai** | | | **Finansavimas** |
| 1.1.Sudaryti pedagogams galimybes ir sąlygas tobulinti kvalifikaciją. | 2020–2024 | Direktorius, direktoriaus pavaduotojas ugdymui | | | Ne mažiau kaip 5 dienas per metus pedagogai dalyvaus kvalifikacijos renginiuose. Kvalifikuoti pedagogai domisi naujovėmis, tobulina gebėjimus. | | | Mokymo lėšos |
| 1.2. Plėsti žinias apie šiuolaikinių vaikų poreikius, jų ugdymo būdus ir metodus. | 2020–2021 | Direktoriaus pavaduotojas ugdymui | | | Pedagogai įgis žinių apie ,,interneto amžiaus” vaikų ugdymą, jas taikys ugdymo procese.Bus pateikta ne mažiau 1 paraiška dalyvauti *eTwining* veikloje. | | | Mokymo lėšos, žmogiškieji ištekliai |
| 1.3. Geranoriškai dalytis turimais gebėjimais ir kompetencijomis, vertingą kolegų patirtį integruojant į savo praktinę veiklą. | 2020–2024 | Direktoriaus pavaduotojas ugdymui, pedagogai | | | Ne mažiau kaip 1 kartą per metus organizuojamos atviros veiklos, veiksminga grįžtamojo ryšio praktika bei komandinio darbo įgūdžiai siekiant bendrų tikslų įgyvendinimo. | | | Žmogiškieji ištekliai |
| 1.4. Organizuoti kiekvieno pedagogo individualaus savo mokslų metų veiklos įsivertinimą, prioritetų numatymą. | 2020–2024 | Direktoriaus pavaduotojas ugdymui, pedagogai | | | Visi pedagogai kasmet iki einamų metų rugpjūčio 25 d. įsivertins savo veiklą ir pa(si)rengs asmeninio ir profesinio tobulinimosi planą naujiems mokslo metams. | | | Žmogiškieji ištekliai |
| **2 uždavinys.** Diferencijuoti ir individualizuoti vaikų ugdymą, sudaryti lygias ugdymo(si) galimybes pagal vaikų poreikius. | | | | | | | | |
| **Priemonės** | **Terminai** | **Atsakingi asmenys** | | | **Laukiami rezultatai ir vertinimo rodikliai** | | **Finansavimas** | |
| 2.1. Tobulinti darželio ikimokyklinio ugdymo programą. | 2020 | Direktoriaus pavaduotojas ugdymui | | | Patobulinta ikimokyklinio ugdymo programos skiltis ,,Ugdymo turinys, metodai, priemonės”. | | Žmogiškieji ištekliai | |
| 2.2. Siekti sistemingos ir veiksmingos individualios vaikų veiklos, padedant vaikams siekti optimalios raidos. | 2020–2024 | VGK, direktoriaus pavaduotojas ugdymui | | | Pedagogės 2–3 kartus per savaitę planuos ir organizuos individualias vaikų veiklas, atsižvelgiant į kiekvieno vaiko individualius poreikius. | | Žmogiškieji ištekliai | |
| 2.3. Patobulinti ugdomųjų planų formą ir turinį. | 2020 | Direktorius, direktoriaus pavaduotojas ugdymui | | | I pusm. parengta nauja ugdomųjų planų forma.  100 proc. pedagogų  planuojant ugdomąją veiklą taiko atnaujintas planavimo formas. | | Žmogiškieji ištekliai | |
| 2.4. Siekti logopedo pratybų efektyvumo. | 2021–2022 | Direktoriaus pavaduotojas ugdymui, pedagogai | | | Logopedas įgys naujų kompetencijų. Pratybos taps veiksmingesnės,padės vaikams greičiau įveikti kalbos sutrikimus. | | Žmogiškieji ištekliai, ugdymo lėšos | |
| 2.5. Diegti inovatyvius, bendruomenės poreikius tenkinančius ikimokyklinio ugdymo modelius. | 2020–2024 | Direktorius, direktoriaus pavaduotojas ugdymui | | | Kasmet iki birželio 10 d. atsižvelgiant į tėvų lūkesčius, vaikų poreikius ir darželio galimybes pasirinkti ugdymo modeliai naujiems mokslo metams. | | Žmogiškieji ištekliai, ugdymo lėšos | |
| 2.6. Plėtoti informacinių technologijų panaudojimo galimybes ugdymo(si) procese. | 2020–2024 | Grupių mokytojai | | | 100 proc. mokytojų ugdomojoje veikloje naudoja IT. 100 proc. mokytojų naudoja elektroninį dienyną. IKT taikymas ugdymo procese daro ugdymą patrauklesnį, įdomesnį ir įvairesnį. | | Žmogiškieji ištekliai, ugdymo lėšos | |
| **3 uždavinys.** Ugdymo turinį praturtinti lauko pedagogikos idėjomis, sudarant palankias sąlygas vaikų žaidybinei, kūrybinei veiklai lauke. | | | | | | | | |
| **Priemonės** | **Terminai** | | **Atsakingi asmenys** | | | **Laukiami rezultatai ir vertinimo rodikliai** | **Finansavimas** | |
| 3.1. Pagerinti vaikų ugdymo(si) sąlygas lauko erdvėse. | 2023–2024 | | Direktorius | | | Atnaujintos lauko pavėsinės. Įrengtos kūrybinės ir tyrinėjimo erdvės. Plečiama ugdymo erdvė suteiks galimybę įvairinti ugdymą, plėsti pažinimo, meninius ir kt. gebėjimus. | Žmogiškieji ištekliai, ugdymo ir 2 proc.lėšos | |
| 3.2. Kūrybiškai panaudoti lauko erdves organizuojant ugdymo procesą. | 2020–2024 | | Grupių mokytojai | | | Ne mažiau 20 proc. organizuojamų veiklų vyksta lauke.  Sudarytos tinkamos sąlygos vaikų saviraiškos poreikių tenkinimui: vyksta dailės, meninio ugdymo veiklos, tyrinėjimai, atliekami bandymai, sportuojama, mankštinamasi, patiriamos džiugios emocijos. | Žmogiškieji ištekliai, ugdymo lėšos | |
| 3.3. Į individualią ugdymo programą integruoti aplinkosauginį ugdymą. | 2022 | | Grupių mokytojai | | | 70 proc. pedagogų lauko aplinkas naudoja vaikų aplinkosauginiams įgūdžiams ugdyti. | Žmogiškieji ištekliai, ugdymo lėšos | |
| 3.4. Organizuoti edukacines veiklas netradicinėse aplinkose. | 2020–2024 | | Direktoriaus pavaduotojas ugdymui, pedagogai | | | 50 proc.ugdytinių dalyvaus edukacinėse veiklose už darželio ribų. Vaikai keliaus po Kulautuvą, lankysis prie Nemuno, bibliotekoje, mokykloje, seniūnijoje, ambulatorijoje, pašte, gaisrinėje. Ugdymasis netradicinėse aplinkose stiprins vaikų motyvaciją, vaikai patirs daug įspūdžių, teigiamų emocijų. | Žmogiškieji ištekliai, ugdymo lėšos | |
| **II PRIORITETAS. Sveikatos stiprinimas: fiziškai ir emociškai saugi aplinka.** | | | | | | | | |
| **Tikslas. Sudaryti saugias ir sveikas ugdymosi sąlygas.** | | | | | | | | |
| **1 uždavinys.** Puoselėti, saugoti ir stiprinti vaikų sveikatą. | | | | | | | | |
| **Priemonės** | **Terminai** | | | **Atsakingi asmenys** | **Laukiami rezultatai ir vertinimo rodikliai** | | **Finansavimas** | |
| * 1. Įgyvendinti darželio Sveikatingumo programą. | 2020–2024 | | | Direktoriaus pavaduotojas ugdymui | Sudaromos sąlygos sveikatingumo kompetencijai ugdyti(s). Įgyvendinami darželio, rajono ir respublikiniai projektai. Programa integruota į ugdymo turinį. Temos atsispindi grupių ilgalaikiuose ir trumpalaikiuose planuose. | | Žmogiškieji ištekliai, ugdymo lėšos | |
| * 1. Organizuoti veiklas, siekiant tenkinti vaikų judėjimo poreikius sportuojant lauke. | 2020–2024 | | | Grupių mokytojai, visuomenės sveikatos specialistas | 100 proc. vaikų dalyvaus rytinėse mankštose, žais komandinius žaidimus, sportuos. Gerės vaikų fizinė sveikata, vaikai įgis motyvacijos sistemingai sportuoti ir aktyviai judėti. | | Ugdymo lėšos | |
| * 1. Tęsti prevencinių programų vykdymą. | 2020–2024 | | | VGK | Vykdoma prevencija, gerėja vaikų socialinė kompetencija, įgūdžiai. Į ikimokyklinio ugdymo programą integruojamas socialinės-emocinės sveikatos modelis dirbant su *Kimochi* programa. 90 proc. mokytojų prevencines programas integruos į kitas ugdymo veiklas. | | Žmogiškieji ištekliai, ugdymo lėšos | |
| * 1. Organizuoti švietėjišką veiklą žalingų įpročių, smurto prevencijos bei sveikos gyvensenos temomis. | 2020–2024 | | | Direktoriaus pavaduotojas ugdymui, visuomenės sveikatos specialistas | Vyksta Kauno r. VSB specialisto veiklos su vaikais. Parengti 4 lankstinukai darželio bendruomenės nariams apie sveikatą, žalingus įpročius, prevenciją. Vaikų tėvai, darbuotojai pakviesti į ne mažiau kaip 2 paskaitas, įgytas žinias pritaiko ugdydami ir auklėdami vaikus. | | Žmogiškieji ištekliai, ugdymo lėšos | |
| * 1. Organizuoti vaikų maitinimą sveikos mitybos pagrindais. | 2020–2024 | | | Direktorius, dietistas, visuomenės sveikatos specialistas | Kasmet III ketvirtyje peržiūrimi ir/ar atnaujinami sveikatai palankios mitybos valgiaraščiai. 100 proc. alergiškų vaikų taikomas jų sveikatai pritaikytas meniu. Vieną kartą metuose rengiamos konsultacijos tėvams vaikų mitybos klausimais*.* | | Žmogiškieji ištekliai, ugdymo lėšos | |
| **2 uždavinys.** Turtinti ir plėsti darželio ugdymo(si) aplinkas. | | | | | | | | |
| **Priemonės** | **Terminai** | | | **Atsakingi asmenys** | **Laukiami rezultatai ir vertinimo rodikliai** | | **Finansavimas** | |
| 2.1. Kurti ir plėtoti lauko teritorijos ugdomųjų ir žaidimo zonų erdves*,*atnaujinant žaidimo, sporto ir poilsio inventorių. | 2023–2024 | | | Direktorius, ūkvedys | Atnaujintos lauko pavėsinės, jose įrengtos kūrybinės dirbtuvės pagal kiekvienos grupės ugdytinių poreikius. Įrengta saugi danga, apsauganti nuo kritimų. Sukurta estetiška, saugi, į vaiko aktyvumą orientuota aplinka. Įsigyti 1–2 nauji sporto žaidimųįrenginiai. | | Savivaldybės biudžeto lėšos | |
| 2.2. Įsigyti naujų ugdymo priemonių pagal grupių poreikius. | 2020–2024 | | | Direktorius, grupių mokytojai | Bent vieną kartą metuose atliekama vaikų poreikius atitinkančių ugdymo priemonių peržiūra.  Kasmet įsigyta bent 1 inovatyvi ugdomoji priemonė. | | Ugdymo lėšos | |
| 2.3. Atnaujinti darželio vidaus aplinkas. | 2024 | | | Direktorius, ūkvedys | Suremontuoti grupių miegamieji, WC patalpos. Pakeista ne mažiau 50 proc. nusidėvėjusių santechninių įrenginių. Vidaus aplinkos atitiks HN reikalavimus. | | Savivaldybės biudžeto lėšos,  2 proc. lėšos | |

**VI. STRATEGINIO PLANO ĮGYVENDINIMAS IR ATSAKOMYBĖ**

Strateginio plano rengimo grupė pristato planą bendruomenei. Taip bendruomenė turi galimybę stebėti ir vertinti, kaip įgyvendinami strateginiai tikslai ir teikti siūlymus bei pageidavimus. Projektas svarstomas darželio ir Mokytojų tarybų posėdžiuose. Darželio taryba stebi ir analizuoja, ar tinkamai ir skaidriai planuojamos ir naudojamos biudžeto lėšos. Pritarus darželio tarybai, strateginis planas pritarti teikiamas Kauno rajono savivaldybės administracijos direktoriui, paskui tvirtinamas darželio direktoriaus įsakymu. Darželio taryba, direktorius kontroliuoja ir vertina strateginio plano įgyvendinimą. Strateginiai uždaviniai ir priemonės koreguojami, tikslinami metiniame veiklos plane, kurį parengia direktoriaus įsakymu patvirtinta darbo grupė. 2024 metų pabaigoje darbo grupė į(si)vertina strateginio plano 2020–2024 m. pasiektus rezultatus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_